การออกจากมิตรภาพที่ผิวเผิน การเลิกคบเพื่อนสนิท
การเจอเขาให้น้อยลงเรื่อยๆ อาจจะเกิดขึ้นตามธรรมชาติหรือคุณอาจจะต้องใช้ขั้นตอนเหล่านี้อย่างตั้งใจ นี่เป็นวิธีที่ดีเพื่อทำให้ใครรู้ว่าคุณไม่อยากเป็นเพื่อนกับเขาอีกต่อไปโดยที่ไม่ต้องอธิบายอะไร   วิธีนี้เหมาะสมกับเพื่อนที่คุณไม่สนิท ถ้าเขาเป็นเพื่อนใหม่ วิธีนี้เป็นการออกจากมิตรภาพที่ผิวเผินน้อยกว่าการรับรู้ว่าคุณไม่เคยเป็นเพื่อนกันเลย คุณอาจจะใช้เวลาเพื่อออกจากมิตรภาพนานกว่าเดิมด้วยวิธีนี้ วิธีที่คุณสามารถลดการติดต่อกับเขาคือการปฏิเสธคำเชิญที่จะทำสิ่งต่างๆ คุณอาจจะต้องโกหกเป็นบางครั้งเพื่อให้แนบเนียน เช่น ถ้าเขาถามว่าคุณอยากไปดูหนังช่วงสุดสัปดาห์นี้หรือไม่ คุณอาจจะตอบว่า “ก็น่าสนใจนะแต่ฉันมีอะไรต้องทำตั้งเยอะช่วงสุดสัปดาห์นี้ ฉันคงไปไม่ได้นะ” คุณอาจจะเจอเขาเมื่อกำลังตีตัวออกห่าง เพราะฉะนั้นคุณจะต้องรู้วิธีการรับมือกับสถานการณ์ต่างๆ การหลบหน้าเขาอาจจะทำร้ายความรู้สึกและสร้างความอึดอัด เพราะฉะนั้นคุณต้องหาข้ออ้างที่สุภาพว่าทำไมคุณถึงอยู่คุยด้วยไม่ได้   คุณสามารถทักทายเขาอย่างสุภาพและบอกว่า “ขอโทษนะแต่ฉันอยู่คุยด้วยไม่ได้ ฉันสายแล้ว เอาไว้เจอกัน” พยายามวางตัวสุภาพและเห็นอกเห็นใจให้มากที่สุด ถึงแม้ว่าคุณไม่อยากเป็นเพื่อนกับเขาอีกต่อไปแต่คุณไม่มีทางรู้ว่าคุณจะเจอกันอีกหรือไม่และการทำทุกอย่างให้สุภาพจะช่วยลดโอกาสความอึดอัดที่อาจจะเกิดขึ้น ถ้าการพยายามจบมิตรภาพที่สุภาพและค่อยเป็นค่อยไปของคุณไม่ได้ผล คุณจะต้องพยายามบอกเขาว่าคุณไม่อยากเป็นเพื่อนกับเขาอีกต่อไป คุณอาจจะต้องพูดตรงๆ เช่น “เธอเป็นคนดีนะแต่เราแตกต่างกันเกินไป ฉันขอให้เธอโชคดีแต่ฉันคิดว่าเราควรหยุดเจอกัน” พยายามหลีกเลี่ยงวิธีที่เรียกว่า “การหายตัวไปเลย” การหายตัวไปเลยคือเมื่อคุณตัดขาดการติดต่อจากเขาโดยสิ้นเชิง เช่น คุณไม่อ่านข้อความและอีเมลของเขา คุณไม่โทรกลับและเลิกเป็นเพื่อนกับเขาบนสื่อโซเชียล การหายตัวไปเลยอาจจะทำให้เขาเสียความรู้สึก โกรธ และกังวลเกี่ยวกับคุณ เพราะฉะนั้นคุณไม่ควรใช้วิธีนี้ ส่งข้อความหรืออีเมลหาเขาเพื่อให้มาเจอคุณในสถานที่ที่เป็นกลาง ถ้าคุณอยู่เมืองเดียวกัน นี่ก็เป็นวิธีที่ดีเพื่อพูดเกี่ยวกับการเลิกเป็นเพื่อนกัน   ถ้าเขาถามคุณว่าคุณอยากพูดเรื่องอะไรก็ให้ตอบแบบไม่ชัดเจน เช่น “ฉันแค่อยากบอกการตัดสินใจของฉันบางอย่าง” ถ้าเขายืนยันที่จะให้คุณบอกก็บอกเขาว่าคุณอยากพูดต่อหน้าเขามากกว่า ถ้าเพื่อนของคุณอยู่เมืองอื่นก็ให้ส่งอีเมลหรือข้อความเพื่อนัดเวลาคุยโทรศัพท์กัน แน่นอนว่าการคุยต่อหน้าเป็นวิธีที่ดีที่สุดแต่ถ้าคุณอยู่คนละเมืองก็อาจจะไม่สามารถทำวิธีนี้ได้ รับรู้ว่าภาษาเขียนอาจจะถูกตีความผิด นี่คือเหตุผลหนึ่งว่าทำไมการพูดต่อหน้าเป็นสิ่งที่ดีที่สุดถึงแม้ว่าอาจจะทำได้ยาก คุณอาจจะอยากเลิกเป็นเพื่อนกันมานานแล้ว แต่เมื่อคุณเจอเขา คุณก็จะต้องชัดเจนกับเหตุผลว่าทำไมคุณถึงอยากเลิกเป็นเพื่อนกับเขา   ถ้าคุณต้องบอกเขาว่าเขาได้ทำอะไรที่ทำให้คุณตัดสินใจแบบนั้นก็ให้นึกว่าคุณจะพูดออกมาให้ฟังดูนิ่มนวลและปราณีมากที่สุดได้อย่างไร คุณอาจจะไม่อยากให้เขารู้ว่าทำไมคุณถึงอยากเลิกเป็นเพื่อนกับเขาและมันไม่เป็นไร คุณสามารถบอกเหตุผลที่ไม่ชัดเจนหรือพูดว่า “สิ่งต่างๆ ได้เปลี่ยนไปแล้วสำหรับฉัน” อย่ารู้สึกว่าคุณต้องบอกเหตุผลหรือแก้ตัว เขาอาจจะเสียใจหรือโกรธเมื่อได้ยินข่าวคราวหรืออาจจะต้องการเยียวยามิตรภาพ คุณต้องตัดสินใจล่วงหน้าว่าคุณอยากจะรักษามิตรภาพเอาไว้หรือว่าการตัดสินใจของคุณสิ้นสุดแล้ว   ถ้าเขาโกรธ คุณก็ต้องเตรียมดูแลตัวเอง คุณไม่จำเป็นต้องสร้างสถานการณ์เพียงแค่เดินหนีไป พูดสั้นๆ นอกเสียจากว่าคุณตัดสินใจว่าคุณพร้อมที่จะเยียวยามิตรภาพ คุณไม่จำเป็นต้องดูแลจนกว่าเขาจะรู้สึกดีขึ้น เพียงแค่บอกว่าคุณได้ตัดสินใจแล้วและบอกเขาว่ามันถึงเวลาที่ต้องเดินหน้าต่อไปในชีวิต อย่าโต้เถียงว่าคุณผิดหรือถูก ถ้าคุณเป็นเพื่อนกันมานาน คุณก็อาจจะมีเพื่อนร่วมกับเขา เพื่อนเหล่านี้อาจจะถูกบังคับให้เข้าข้างฝ่ายใดฝ่ายหนึ่งระหว่างคุณกับอดีตเพื่อนของคุณ   หลีกเลี่ยงความต้องการที่จะบอกเพื่อนของคุณทุกคนว่าอดีตเพื่อนของคุณทำอะไรที่ทำให้คุณเลิกเป็นเพื่อนกับเขา อย่ารู้สึกว่าคุณต้องแก้ต่างการตัดสินใจของคุณให้เพื่อนๆ เพราะมันจะยิ่งทำให้สถานการณ์แย่ลง อธิบายว่ามันคือการตัดสินใจของคุณ เพื่อนที่ดีอาจจะเข้าใจเหตุผลของคุณโดยไม่ต้องอธิบายเพิ่มเติม   เพื่อนที่คุณมีร่วมกันอาจจะพยายามทำให้คุณคืนดีกัน ถ้าเป็นเช่นนั้นคุณก็ควรเบี่ยงเบนประเด็นของบทสนทนา บอกเพื่อนๆ ว่าคุณแค่อยากเดินหน้าต่อไปในชีวิต พยายามอย่าทำให้ใครโกรธอดีตเพื่อนของคุณ ถ้าคุณสูญเสียเพื่อนเพราะการตัดสินใจของคุณ พวกเขาก็อาจจะไม่ใช่เพื่อนที่ดีอยู่แล้ว อย่าติดอยู่กับการตัดสินใจที่จะเลิกเป็นเพื่อนกับเขา สิ่งใดที่ทำไปแล้วก็จบไปแล้ว คุณได้ตัดสินใจอย่างดีที่สุดแล้วถ้าคุณรอบคอบ คุณไม่ต้องนึกถึงมันอีกต่อไป การทบทวนทางเลือกที่คุณสร้างหรือแก้ต่างการตัดสินใจของคุณ (แม้แต่กับตัวเอง) จะยิ่งทำให้ขั้นตอนนี้ยาวนานยิ่งขึ้น   มันอาจจะรู้สึกแปลกที่ไม่มีเพื่อนคนนี้ในชีวิตอีกต่อไปแต่คุณจะไม่เป็นไร คุณต้องใช้เวลากับเพื่อนคนอื่นๆ ลองทำสิ่งใหม่ๆ และไปในที่ใหม่ๆ กับเพื่อนคนอื่นๆ กินให้อิ่ม นอนให้หลับ และทำสิ่งที่คุณชอบ ปฏิบัติต่อตัวเองด้วยความปราณีและความเห็นอกเห็นใจ และจำไว้ว่าการจบมิตรภาพอาจจะทำให้คุณเสียใจบ้าง   การจดจ่อกับส่วนที่ดีของชีวิต เช่น สิ่งที่คุณชอบในชีวิตตอนนี้ สามารถช่วยให้คุณไม่รู้สึกเสียใจกับมิตรภาพที่เพิ่งสูญเสีย ถ้าคุณพบว่าตัวเองมีความคิดเชิงลบก็ควรเปลี่ยนความคิดให้เป็นเชิงบวกมากขึ้น
ใช้วิธีค่อยๆ ตีตัวออกห่าง. ปฏิเสธคำเชิญจากเขา. ขอตัวออกจากบทสนทนา. ใช้วิธีที่กระตือรือร้นมากขึ้นเพื่อจบมิตรภาพ. นัดเวลามาเจอกัน. เตรียมตัวให้พร้อม. จำไว้ว่าการตัดสินใจของคุณอาจจะทำให้เพื่อนประหลาดใจ. รับรู้ว่าคุณอาจจะผิดใจกัน. อย่าพูดอะไรเกี่ยวกับสิ่งที่อดีตเพื่อนของคุณได้ทำ. เดินหน้าต่อไปในชีวิต. ดูแลตัวเอง.
https://www.wikihow.com/Tell-Someone-You-Do-Not-Want-to-Be-Friends https://www.wikihow.com/Tell-Someone-You-Do-Not-Want-to-Be-Friends
Leaving a Casual Friendship Breaking up With a Close Friend